জন্ম-মৃত্যু, পাওয়া-হারানোর সব শংকার ঊর্ধ্বে মনে এক রাজসিক শান্তির সংকেত পায় – যেমন পেয়েছিলেন রবীন্দ্রনাথ। কিন্তু আমরা কি খুব বেশিক্ষণ ছিন্নপত্রের সাহিত্যিক আবেশে স্থির থাকতে পারি? আমরা ফের ঢুকে পড়ি রাজনীতির ঘুলঘুলিতে। ট্রটস্কির সীমানাবিহীন যুদ্ধের তত্ত্ব, কিংবা ফকেয়ামার ইতিহাসের সমাপ্তি ও সর্বশেষ মানুষ, অথবা হান্টিংটনের সভ্যতার দ্বন্দ্ব আমাদের সামনে চমস্কির নয়া সাস্রাজ্যবাদী কৌশলকে উন্মোচিত করে দেয়। আমাদের সামনে আমাদের পেছনে যা কিছু দেখি তা কেবল যুদ্ধ আর যুদ্ধ। কিন্তু লেখক আমাদের স্মরণ করিতে দেন যে, যুদ্ধ যে-কোনো রোমাঞ্চ নয় তা জর্জ বার্নার্ডশ ক্যাপ্টেন ব্লান্টশলি নাটকে খুব সুন্দরভাবে উপস্থাপন করেছেন। তাই আমরা বুঝতে পারি লেখকের সঙ্গে সঙ্গে বুঝি এরিক মারিয়া রেমার্কের সঙ্গে ‘মৃত্যু কোনো অ্যাডভেঞ্চার হতে পারে না, যারা এটার মুখোমুখি দঁাঁড়ায়।’ মূল কথা হলো – মানুষ বাঁচতে চায়।